La Llei 37/1966, de 31 de maig, sobre creació de Reserves Nacionals de Caça, al seu article 3r, apartat 4t, estableix que per a cada Reserva Nacional es crearà una Junta Consultiva en la qual estaran representats els interessos afectats mitjançant les Corporacions Locals i les entitats sindicals d'agricultors i ramaders.
Així mateix, aquest article 3r estableix que les disposicions per al desenvolupament i compliment de la Llei es dictaran per Decret a proposta del titular d'Agricultura.
Per altra banda, el Decret 2612/1974, de 9 d'agost, i el Reial Decret 891/1979, de 26 de gener, estableixen la constitució i les funcions de les Juntes Consultives creades per la Llei abans esmentada.
El procés autonòmic de Catalunya i les competències exclusives en matèria de caça que l'Estatut concedix a la Generalitat aconsellen la modificació d'aquests Decrets actualment en vigor pel que fa referència a la constitució de les Juntes Consultives, amb la finalitat d'adaptar-les a les circumstàncies actuals i a l'organització administrativa i funcional de la Generalitat i dels òrgans i entitats comarcals i municipals.
Per tot això, i a proposta del Conseller d'Agricultura, Ramaderia i Pesca i d'acord amb el Consell Executiu,
A cada Reserva Nacional de Caça de les que s'indiquen a l'annex es constituirà una Junta Consultiva, que estarà formada pels membres següents:
President: El Director General del Medi Rural a les Reserves Nacionals de Caça que incloguin en el seu perímetre terrenys pertanyents a més d'una demarcació d'un Servei Territorial.
En les que comprenguin terrenys d'una sola demarcació el Cap dels Serveis Territorials del Departament d'Agricultura, Ramaderia i Pesca.
- el Cap del Servei de Protecció de la Natura.
- un representant del Departament de Comerç i Turisme.
- un representant de la Federació Catalana de Caça. - un representant de cada un dels Consells Comarcals de Muntanya que integren la Reserva.
- dos alcaldes de municipis afectats per la Reserva, per a cada una de les comarques que la integrin, amb un mínim de quatre.
- un representant de les organitzacions sindicals agràries.
- un propietari de terrenys agrícoles o forestals afectats per la Reserva per a cada una de les comarques que la integrin, en el cas que la Reserva estigui en una sola comarca hi haurà dos propietaris.
- un representant d'Associacions de Defensa de la Natura, legalment establertes.
El Conseller d'Agricultura, Ramaderia i Pesca podrà nomenar, a proposta del Director General del Medi Rural, fins a un màxim de quatre vocals entre persones d'acreditada competència i coneixement en temes cinegètics.
Actuarà com a Secretari de la Junta Consultiva, amb veu i vot, el Director Tècnic de la Reserva Nacional de Caça.
El nomenament dels vocals de la Junta es farà per Ordre del Conseller del Departament d'Agricultura, Ramaderia i Pesca a proposta de les entitats que representin.
Les Juntes Consultives es reuniran dos cops a l'any com a mínim, i de cadascuna de les seves reunions s'aixecarà la corresponent Acta.
Són funcions de la Junta Consultiva les següents:
- Informar sobre els plans anuals d'aprofitaments cinegètics de la Reserva i sobre el nombre de permisos de caça que correspondran a caçadors locals i a la propietat dels terrenys.
- Informar sobre les reduccions que corresponguin als caçadors locals en l'import de les quotes complementàries.
- Informar sobre projectes presentats a l'empara del Decret 266/983, de 23 de juny de 1983.
- Proposar a la Direcció General del Medi Rural la distribució dels permisos als propietaris dels terrenys.
- Informar sobre els plans d'aprofitaments cinegètics d'espècies de caça major en terrenys en règim especial o lliure confinants amb la Reserva.
- Informar sobre la proposta de distribució d'ingressos i beneficis de la Reserva.
- Informar sobre les propostes de Plans de Conservació i Foment Cinegètic que anualment s'han de redactar i aprovar per la Direcció General del Medi Rural.
- Informar sobre expedients de comprovació i valoració de danys que puguin produir-se per les espècies cinegètiques o protegides existents a la Reserva.
- Informar sobre la inclusió voluntària a la Reserva de terrenys que hi confinin.
- Totes les que així hagin estat establertes en la Llei 37/1966, de 31 de maig, i disposicions concordants.
La constitució de la Junta de la Reserva Nacional de Caça dels Ports de Tortosa-Beseit, per la seva configuració que comprèn territoris d'Aragó, Catalunya i País Valencià, serà objecte d'una normativa específica.
Amb aquesta finalitat es faculta el Departament d'Agricultura, Ramaderia i Pesca perquè estableixi els acords adients que hauran d'ésser aprovats per Decret a proposta del titular d'aquest Departament.
Es faculta el Conseller del Departament d'Agricultura, Ramaderia i Pesca perquè dicti les normes que calguin per al desplegament i l'execució del que disposa aquest Decret.